CELEX: C2007/069/20
Language: sl
Date: 2007-03-24 00:00:00
Title: Zadeva C-42/07: Predlog za sprejetje predhodne odločbe, ki ga je vložilo Tribunal de Pequena Instância Criminal do Porto (Portugalska) 2. februarja 2007 — Liga Portuguesa de Futebol Profissional (C.A./L.P.F.P.) in Baw International Ltd proti Departamento de Jogos da Santa Casa da Misericórdia de Lisboa

24.3.2007   
            
            
               SL
            
            
               Uradni list Evropske unije
            
            
               C 69/9
            
         Predlog za sprejetje predhodne odločbe, ki ga je vložilo Tribunal de Pequena Instância Criminal do Porto (Portugalska) 2. februarja 2007 — Liga Portuguesa de Futebol Profissional (C.A./L.P.F.P.) in Baw International Ltd proti Departamento de Jogos da Santa Casa da Misericórdia de Lisboa
   (Zadeva C-42/07)
   (2007/C 69/20)
   Jezik postopka: portugalščina
   Predložitveno sodišče
   Tribunal de Pequena Instância Criminal do Porto
   Stranki v postopku v glavni stvari
   
      Tožeča stranka: Liga Portuguesa de Futebol Profissional (C.A./L.P.F.P.) in Baw International Ltd
   
      Tožena stranka: Departamento de Jogos da Santa Casa da Misericórdia de Lisboa
   Vprašanji za predhodno odločanje
   
               1)
            
            
               Ali predstavlja ekskluzivna ureditev v korist Santa Casa [da Misericórdia de Lisboa], če se uporabi za Baw [International Ltd], t.j. izvajalca storitve, s sedežem v drugi državi članici, v kateri zakonito izvaja zadevne storitve, in na Portugalskem nima poslovalnic, omejitev prostega pretoka storitev in krši temeljna načela svobodnega opravljanja storitev, svobode ustanavljanja in svobodnega pretoka kapitala, v skladu s členi 49, 43 in 56 Pogodbe ES?
            
         
               2)
            
            
               Ali pravo Skupnosti, zlasti pa navedena načela, nasprotujejo nacionalni ureditvi, kot je v postopku v glavni stvari, ki po eni strani glede komercialnega izvajanja loterij in stav, vzpostavi ekskluzivno ureditev v korist edine ustanove, in to ureditev po drugi strani razširi na „celotno ozemlje države, vključno z … internetom“?